钦定古今图书集成/明伦汇编/闺媛典/第328卷 > 秋胡行 张明彻
## 钦定古今图书集成/明伦汇编/闺媛典/第328卷 > 秋胡行 张明彻

众鸟有匹，胥遨以游。挚而有别，实惟睢鸠。彼谁者子？
矫矫卿侯。突而好我，中心孔羞。卿有妇兮妾有夫。悦
彼姝兮，“曾《睢鸠》之不如兮。”〈一解〉《仓庚》喈喈，春日载阳。执
我懿筐，采彼柔桑。彼谁者子？车马龙骧。含情流睇，黄
金是将。兽有穴兮鸟有林。“卿有金兮，不如我有心兮。”
〈二解〉明明日月，照临下土。女子有行，畏彼多露。彼谁者
子？绣衣朱辂。美也可悦，不念其故。“山有木兮水有鱼，
子不信兮，孰可与同居兮？”〈三解〉